open-index/open-wikipedia-markdown huggingface dataset:
พระมหาธรรมราชาที่ 2

**พระมหาธรรมราชาที่ 2** (พ.ศ. 1901–1952) เป็นพระมหากษัตริย์แห่งอาณาจักรสุโขทัยในราชวงศ์พระร่วง ครองราชย์ พ.ศ. 1911–1942 แล้วจึงออกผนวชจนสวรรคตใน พ.ศ. 1952

## พระราชประวัติ
พระมหาธรรมราชาธิราชที่ 2 เสด็จพระราชสมภพใน พ.ศ. 1901 และครองราชสมบัติใน พ.ศ. 1911 เป็นพระราชโอรสในพระมหาธรรมราชาที่ 1 (ลิไท) กับสมเด็จพระราชชนนีศรีธรรมราชมาดา ได้ศึกษาจนจบศิลปศาสตร์ขณะพระชนมายุ 16 พรรษา เมื่อพระชนมายุได้ 38 พรรษา ทรงขยายพระราชอาณาเขตไปอย่างกว้างขวาง 

พระอัครมเหสีของพระองค์คือสมเด็จพระราชเทวีศรีจุฬาลักษณ์ มีพระราชโอรสด้วยกัน 2 พระองค์ พระองค์ใหญ่ได้ขึ้นครองราชย์เป็น**[[พระยารามแห่งสุโขทัย|สมเด็จรามราชาธิราช]]** ส่วนพระองค์รองมีพระนามว่าศรีธรรมาโศกราช 

ใน พ.ศ. 1912 พระมหาธรรมราชาที่ 2 ทรงส่งพระมหาสุมนเถระไปเผยแผ่พระพุทธศาสนาที่อาณาจักรล้านนาตามที่พญากือนาทรงขอมา ถึง พ.ศ. 1921 สมเด็จพระบรมราชาธิราชที่ 1 (ขุนหลวงพะงั่ว) ทรงยกทัพมาตีเมืองกำแพงเพชร ฝ่ายสุโขทัยต้านทานไม่ได้ พระมหาธรรมราชาที่ 2 ทรงยอมออกจากเมืองมาถวายบังคม สมเด็จพระบรมราชาธิราชโปรดให้ครองกรุงสุโขทัยต่อไปในฐานะประเทศราช ถึง พ.ศ. 1931 จึงกลับเป็นเอกราชได้ และขยายอาณาเขตกว้างขวางขึ้นดังปรากฏว่าใน พ.ศ. 1939 อาณาจักรสุโขทัยมีอาณาเขตครอบคลุมถึงน่าน หลวงพระบาง นครสวรรค์ เพชรบูรณ์ เชียงแสน เป็นต้น

ต่อมาพระมหาธรรมราชาที่ 2 ออกผนวชที่ทุ่งชัย พระราชเทวีจึงสำเร็จราชการแทนและเตรียมจะให้พระรามราชาธิราชขึ้นครองราชย์ แต่ในปี พ.ศ. 1943 พญาไสยลือไทยก็ได้ชิงปราบดาภิเษกเป็นพระมหาธรรมราชาที่ 3 เสียก่อน หลังจากนั้น พระภิกษุพญาลือไทย ครองสมณเพศ จนเสด็จสวรรคตในปี พ.ศ. 1952

## พงศาวลี



## อ้างอิง
; เชิงอรรถ

; บรรณานุกรม

* 
* 

## ดูเพิ่ม
* รายพระนามพระมหากษัตริย์ไทย

หมวดหมู่:พระมหากษัตริย์ในราชวงศ์พระร่วง
หมวดหมู่:พระราชโอรสในพระมหากษัตริย์ไทย
หมวดหมู่:ภิกษุชาวไทย
สโมสรฟุตบอลฮัดเดอส์ฟีลด์ทาวน์

**สโมสรฟุตบอลสมาคมฮัดเดอส์ฟีลด์ทาวน์** () เป็นสโมสรฟุตบอลสมาคมในประเทศอังกฤษโดยตั้งอยู่ที่เมืองฮัดเดอส์ฟีลด์ เวสต์ยอร์กเชอร์

## ประวัติ
ก่อตั้งในปี ค.ศ. 1908 จัดว่าเป็นสโมสรฟุตบอลที่เก่าแก่ที่สุดแห่งหนึ่งของอังกฤษ โดยถือว่าเป็นสโมสรแรกด้วยที่ได้แชมป์ลีกสูงสุดติดต่อกันถึง 3 ฤดูกาล คือ ฤดูกาล 1923–24, 1924–25 และ 1925–26

ฉายาของสโมสรคือ *เดอะเทร์เรียส์* (The Terriers) ซึ่งเป็นสัญลักษณ์ของสโมสร สีประจำสโมสรคือ สีน้ำเงินและขาว โดยชุดแข่งขันจะเป็นลายทางตั้งของสีนี้ มีมาสคอตหรือนำโชค ชื่อ Terry(เมีย) และ Tilly (ผู้) เป็นมาสคอตสุนัข 

หลังจบฤดูกาล 2016–17 ที่สโมสรได้อันดับที่ 5 แต่ได้เลื่อนชั้นไปเล่นในระดับพรีเมียร์ลีก หรือลีกสูงสุดของประเทศเป็นครั้งแรกในรอบ 45 ปี หลังจากเอาเพลย์ออฟชนะเรดิงไปได้ 4–3 จากการดวลจุดโทษ ที่สนามเวมบลีย์ เพื่อหาสโมสรที่เป็นสโมสรที่ 3 ที่จะได้เลื่อนชั้นขึ้นไปเล่นในระดับพรีเมียร์ลีก ในการแข่งครั้งที่ 2 สโมสรแห่งนี้เคยมีนักเตะชาวไทยไปค้าแข้งในช่วงปี 1999-2000 คือ เกียรติศักดิ์ เสนาเมือง ทำให้สื่อมวลชนและชาวไทยตั้งฉายาและเรียกทีมนี้ติดปากว่า "ทีมซิโก้"

## ผู้เล่น
### ผู้เล่นชุดแรก

 (ยืมจาก *​[[สโมสรฟุตบอลนอริชซิตี|นอริช ซิตี]]​*​)​

 (ยืมจาก *​[[สโมสรฟุตบอลเชลซี|เชลซี]]​*​)

### ย้ายออกหรือยืมตัว

### เกียรติประวัติ
*แชมป์ลีกสูงสุด (3 ครั้ง)
**1923–24, 1924–25, 1925–26
*แชมป์ลีกทู (1 ครั้ง)
**1969–70
*เอฟเอคัพ (1 ครั้ง)
**1921–22

## อ้างอิง

## แห่งข้อมูลอื่น
* เว็บไซต์อย่างเป็นทางการ
* 
* 

หมวดหมู่:สโมสรฟุตบอลในประเทศอังกฤษ
ฮ
หมวดหมู่:สโมสรฟุตบอลที่ก่อตั้งในปี พ.ศ. 2451
หมวดหมู่:สโมสรฟุตบอลฮัดเดอส์ฟีลด์ทาวน์
ฮ
หมวดหมู่:การควบรวมและเข้าซื้อกิจการในปี พ.ศ. 2566
สโมสรฟุตบอลฮหว่างอัญซาลาย

**สโมสรฟุตบอลฮหว่างอัญซาลาย** () เป็นสโมสรฟุตบอลจากเมืองเปล็ยกู จังหวัดซาลาย ประเทศเวียดนาม โดยปัจจุบันเล่นในวี-ลีก ลีกสูงสุดของเวียดนาม ชื่อสโมสรตั้งชื่อตามผู้สนับสนุนหลักคือเครือฮหว่างอัญซาลาย (HAGL Group) ซึ่งเป็นบริษัทพัฒนาอสังหาริมทรัพย์ เหมืองแร่ ยางพารา และธุรกิจพลังงานรายใหญ่ของเวียดนาม

หัวหน้าผู้ฝึกสอนคนปัจจุบันได้แก่ หวู เตี๊ยน ถั่ญ สโมสรนี้เคยผู้เล่นชาวไทย 5 คนที่สร้างชื่อเสียงในทีมนี้ได้แก่ เกียรติศักดิ์ เสนาเมือง, ตะวัน ศรีปาน, โชคทวี พรหมรัตน์, ดุสิต เฉลิมแสน และศักดา เจิมดี ทางสโมสรได้ยกเลิกเบอร์เสื้อหมายเลข 13 ของผู้เล่นเพื่อเป็นเกียรติแก่ เกียรติศักดิ์ เสนาเมือง นอกจากนี้เกียรติศักดิ์และดุสิตยังเคยทำหน้าที่เป็นหัวหน้าผู้ฝึกสอนให้กับสโมสรด้วย

## สโมสรคู่ปรับ

### ฮานอย เอฟซี
ในศตวรรษที่ 21 ฮหว่างอัญซาลายและฮานอยถือเป็นสองสโมสรที่มีผู้สนับสนุนมากที่สุดในเวียดนาม และการแข่งขันระหว่างสองทีมมักถูกเรียกว่า “ซูเปอร์ดาร์บี้แห่งเวียดนาม” ตั้งแต่ปี 2552 จนถึงสิ้นปี 2568 ทั้งสองทีมพบกันทั้งหมด 39 นัดในทุกรายการ โดยฮานอยเป็นฝ่ายได้เปรียบด้วยผลงานชนะ 19 นัด เสมอ 8 นัด และฮหว่างอัญซาลายชนะ 12 นัด

## ผลงาน
* **[[วี-ลีก]]:** 
: **ชนะเลิศ:** 2003, 2004

***[[เวียดนามซูเปอร์คัพ]]:**
: **ชนะเลิศ:** 2003, 2004

***[[เวียดนามคัพ]]:**
: **ชนะเลิศ:** 2010

## หัวหน้าผู้ฝึกสอน

## อ้างอิง

## แหล่งข้อมูลอื่น
* รายละเอียดทีมฮหว่างอัญซาลาย 
* รายละเอียดทีมฮหว่างอัญซาลาย  


ฮหว่างอัญซาลาย
ฮหว่างอัญซาลาย
หมวดหมู่:ก่อตั้งในประเทศเวียดนามในปี พ.ศ. 2545
หมวดหมู่:เปล็ยกู
อเวสตะ

**อเวสตะ**หรือ **เซนต์ อเวสตะ** เป็นคัมภีร์สำคัญในศาสนาโซโรอัสเตอร์ แบ่งออกเป็น 5 หมวด คือ

# **ยัสนา**(Yasna) แปลว่า การบูชาหรือพลีกรรม เป็นคัมภีร์ที่เก่าแก่สุด และสำคัญที่สุดของศาสนาโซโรอัสเตอร์ ประกอบด้วย 17 คาถา และเชื่อว่าโซโรอัสเตอร์เป็นผู้ประพันธ์เอง
# **วิสเปรัท**(Visperad) เป็นบทสวดอ้อนวอนต่อพระเจ้า เป็นบทสั้นๆนิยมใช้กับยัสนา นอกจากนี้ยังว่าด้วยศาสตร์ต่างๆ เช่น วิทยาศาสตร์ ดาราศาสตร์ เกษตรศาสตร์ และแพทยศาสตร์ เป็นต้น ซึ่งมีลักษณะคล้ายเวทางคศาสตร์ในศาสนาพราหมณ์-ฮินดู
# **เวทิทัท**(Vendidad) กฎที่เป็นปฏิปักษ์ต่อหมู่มาร เป็นระเบียบวินัยและพิธีกรรมของพระ นอกจากนี้ยังว่าด้วยเรื่องจักรวาล ประวัติศาสตร์ และนรก สวรรค์อีกด้วย
# **โขรทะ อเวสตะ** (Khorta Avesta) หรือ**อเวสตะน้อย** เป็นหนังสือคู่มือสำหรับศาสนิกชนทั่วไปใช้สวดมนต์

## อ้างอิง
ฟื้น ดอกบัว, รองศาสตราจารย์.**ศาสนาเปรียบเทียบ** (พิมพ์ครั้งที่ 3) กรุงเทพฯ : โสภณการพิมพ์, 2549. หน้า 84.

หมวดหมู่:ศาสนาโซโรอัสเตอร์
หมวดหมู่:คัมภีร์
หมวกไอ้โม่ง

thumb|การใส่หมวกแบบต่างๆ

**หมวกไอ้โม่ง** (ภาษาอังกฤษ : balaclava)​ เป็นหมวกที่คลุมทั้งหัวโดยสามารถใส่ได้หลายแบบ เช่น 
# มีช่อง 3 ช่องด้านหน้า สำหรับ ตาและปาก ส่วนมากจะทำจากไหมพรม โดยนิยมทำสีดำและสีเขียวขี้ม้าเท่านั้น สวมใส่แล้วจะกระชับกับใบหน้าใส่สบาย
# หมวกไอ้โม่งแบบกรรมกรมีจุกอยู่ด้านบน ส่วนมากทำจากไหมพรม นิยมทำหลายสีเช่น ดำ แดง มีทั้งอย่างหนา และอย่างบาง แต่ส่วนใหญ่นิยมใช้ชนิดบาง และมักจะเย็บรั้งช่วงระหว่างตาเป็นลักษณะสองรู ทำให้กระชับกับใบหน้ามากขึ้น ซึ่งทำจากไหมพรมเส้นเล็ก เวลาสวมใส่แล้วทำให้หายใจสะดวกกว่า ทำให้สามารถสวมใส่ได้ทั้งวัน
# หมวกไอ้โม่งแบบนักแข่งรถหรือหน่วยงานราชการ(หมวกซัพพอร์ท) ทำจากผ้ายืด เจาะช่องเฉพาะดวงตา พวกมอเตอร์ไซค์รับจ้างในปัจจุบันมักนิยมใช้หมวกไอ้โม่งแบบนี้เช่นกัน
# หมวกไอ้โม่งที่ทำจากผ้า เช่น ลายผ้าขาวม้า (นิยมใช้ในกรรมกร, ชาวนา) หรือแบบสีพื้น เช่น สีดำ สีกรมท่า เจาะช่องสำหรับตาและรูจมูก (นิยมใช้ในชาวประมง)
# หมวกไอ้โม่งแบบใหม่ คือมีลวดลายต่างๆอยู่บนผืนหน้า เช่นรูปผี ฯ มักใช้ในการแสดงละครหรือการยกพวกตีกันในละคร
# หมวกไอ้โม่งที่ใช้ผ้าที่เป็นผืนมาพันใบหน้า เช่น ใช้เสื้อคลุมหัวเป็นไอ้โม่ง (นิยมใช้ในกรรมกร)หรือใช้ผ้าขาวม้าทั้งผืนโพกหน้าเป็นหมวกไอ้โม่งเป็นต้น

บุคคลที่นิยมใส่ได้แก่ กรรมกร ชาวประมง โจร นักแข่งรถ หน่วยคอมมานโด หน่วยนเรศวร มอเตอร์ไซค์รับจ้าง

หมวดหมู่:เครื่องแต่งกาย
หมวดหมู่:หน้ากาก
ปลาน้ำเงิน

**ปลาน้ำเงิน** () เป็นปลาน้ำจืดชนิดหนึ่ง มีชื่อวิทยาศาสตร์ว่า *Phalacronotus apogon* อยู่ในวงศ์ปลาเนื้ออ่อน (Siluridae) มีรูปร่างคล้ายปลาเนื้ออ่อนชนิดอื่นที่อยู่ในวงศ์เดียวกัน คือลำตัวเรียวยาวและแบนข้าง ไม่มีเกล็ด พื้นลำตัวสีขาวเงิน ส่วนหลังมีสีดำอมเขียว หัวแบนสั้นและตาเล็ก ปากค่อนข้างกว้าง มีฟันแหลมคมอยู่บนขากรรไกรทั้งสองข้าง ครีบหูใหญ่ปลายมน ครีบท้องมีขนาดเล็ก ครีบก้นเป็นแผงยาว แต่ไม่มีครีบหลัง สันหลังบริเวณต้นคอสูงและลาดต่ำลงไปทางปลายหาง ครีบหางยาวเป็นแฉกเว้าลึก มีขนาดความยาวประมาณ 15–77 เซนติเมตร พบใหญ่สุดถึง 1.5 เมตร 

อาศัยตามแม่น้ำสายใหญ่ของภาคเหนือ, ภาคอีสาน และภาคกลาง เช่น แม่น้ำเจ้าพระยา, แม่น้ำโขง  เป็นต้น โดยมักอยู่รวมกันเป็นฝูงในระดับกลางน้ำ อาหารได้แก่ ปลา สัตว์น้ำขนาดเล็ก และแมลงต่าง ๆ และจะชอบอาหารกลิ่นแรง เช่น แมลงสาบ เป็นที่รู้จักกันดีของนักตกปลาที่ใช้เป็นเหยื่อ

เป็นปลาที่มีรสชาติอร่อยมาก สามารถนำมาปรุงเป็นอาหารได้หลากหลาย เช่น ทอดพริก, ทอดกระเทียม เป็นต้น ของจังหวัดตามริมแม่น้ำ และยังสามารถเลี้ยงเป็นปลาสวยงามได้อีกด้วย จัดเป็นปลาที่เมื่ออยู่ในตู้แล้วจะมีความแวววาวสวยงามมากชนิดหนึ่ง

เคยพบชุกชุมในธรรมชาติ ปัจจุบันพบน้อยลงเพราะการจับมากเกินไปและสภาวะแวดล้อมที่เปลี่ยนไป แต่ปัจจุบันกรมประมง โดยสถานีประมงน้ำจืดจังหวัดชัยนาทสามารถเพาะพันธุ์ปลาชนิดนี้ได้สำเร็จแล้ว โดยวิธีการผสมเทียม

## อ้างอิง
*ปลาน้ำเงิน 

## แหล่งข้อมูลอื่น
* รูปและข้อมูลปลาน้ำเงิน

น้ำเงิน
น้ำเงิน
น้ำเงิน
น้ำเงิน
ปลาเศรษฐกิจ
น้ำเงิน
น้ำเงิน
น้ำเงิน
น้ำเงิน
ปลาแค้งู

**ปลาแค้งู** (; ) เป็นปลาน้ำจืดชนิดหนึ่ง จัดอยู่ในวงศ์ปลาแค้ (Sisoridae) มีรูปร่างเหมือนปลาแค้ทั่วไป แต่มีสีลำตัวอ่อนกว่า และมีส่วนหัวแบนราบกว่า และมีกระอยู่ทั่วลำตัวมากกว่าเห็นได้ชัด มีขนาดประมาณ 70 เซนติเมตร โดยมีอาหารและถิ่นที่อยู่เหมือนกับปลาแค้อีก 2 ชนิด คือ ปลาแค้วัว (*B. bagarius*)  และปลาแค้ยักษ์ (*B. yarrelli*) ที่อยู่ในสกุลเดียวกันแต่พบในส่วนที่เป็นหน้าดินกว่า

เป็นปลาแค้ชนิดที่พบได้น้อย นิยมเลี้ยงเป็นปลาสวยงาม ซึ่งเป็นปลาที่มีราคาสูง และมีชื่ออื่นอีกว่า "ปลาแค้หัวแบน"

## อ้างอิง

## แหล่งข้อมูลอื่น
* รูปและข้อมูลปลาแค้งู (เพิ่มเติม)  

หมวดหมู่:วงศ์ปลาแค้
หมวดหมู่:ปลาน้ำจืด
หมวดหมู่:ปลาที่พบในประเทศไทย
หมวดหมู่:ปลาตู้
สีน้ำเงิน

**สีน้ำเงิน** เป็นหนึ่งในแม่สี ทั้งแม่สีทางแสง และทางวัตถุธาตุ เป็นแม่สีที่มีความยาวคลื่นต่ำที่สุด แสงสีน้ำเงินมีบริเวณช่วงคลื่นระหว่าง 440-490 นาโนเมตร เป็นสีที่ใกล้เคียงกับสีฟ้าและสีกรมท่า และถือเป็น 1 ในแม่สีร่วมกับ สีแดง และสีเหลือง

สีน้ำเงิน เป็นสีในกลุ่มสีโทนเย็น สีน้ำเงินเป็นสีที่สร้างความสุขุมเยือกเย็น หนักแน่นและละเอียดรอบคอบ ใช้ในการสร้างแรงบันดาลใจและการแสดงออกทางศิลปะได้ดีอีกด้วย ขณะที่สีฟ้าให้ความรู้สึกแบบเดียวกับสีเขียว คือ สบายตา ให้ความรู้สึกเป็นอิสระ ปลอดโปร่ง โล่งใจ ลดความร้อนรุ่มกระวนกระวายใจลงได้

## สัญลักษณ์สีน้ำเงิน
* สีน้ำเงิน เป็นสีแทนสัญลักษณ์ของความสุขุม ความรอบคอบ และมิตรภาพ
* สีน้ำเงิน เป็นสีแทนสัญลักษณ์ของความเป็นผู้ชาย
* ในทางลบ สีน้ำเงินเป็นสัญลักษณ์ของบาปราคะ
* เป็นสัญลักษณ์สีของวันศุกร์
* ในประเทศไทย สีน้ำเงินปรากฏเป็นสีตรงกลางในธงไตรรงค์ มีความหมายถึง สถาบันพระมหากษัตริย์
* เป็นสีประจำพระองค์และประจำวันเฉลิมพระชนมพรรษาของพระมหากษัตริย์ไทย ดังนี้
** พระบาทสมเด็จพระมงกุฎเกล้าเจ้าอยู่หัว
* สีน้ำเงิน ในทางการเมืองไทย เป็นสีประจำกลุ่มนายเนวิน ชิดชอบ, กลุ่มเพื่อนเนวิน, พรรคภูมิใจไทย, พรรคพลังประชารัฐ, พรรครวมไทยสร้างชาติ ในขณะที่สีฟ้า เป็นสีประจำพรรคประชาธิปัตย์
* สีน้ำเงิน เป็นสีประจำทีมเชลซี, ทีมเอฟเวอร์ตัน, ทีมเลสเตอร์ซิตี, ทีมชัลเคอ 04, ทีมชาติญี่ปุ่น, ทีมชาติอิตาลี, ทีมชาติฝรั่งเศส,ทีมชาติไทยและสีน้ำเงินเข้ม หรือสีกรมท่า เป็นสีประจำทีมบุรีรัมย์ยูไนเต็ด และ     บีจี ปทุม ยูไนเต็ด ในขณะที่สีฟ้าของสีของทีมแมนเชสเตอร์ซิตี และทีมชลบุรีเอฟซี
*สีน้ำเงิน เป็นสีประจำตัว กึมมี สมาชิกวง เครยอนป๊อป เกิร์ลกรุปเกาหลี
*สีฟ้าหม่น เป็นสีประจำทหารบก เหล่าทหารม้า
*สีน้ำเงิน เป็นสีประจำวงซูเปอร์จูเนียร์ บอยแบรนด์ของประเทศเกาหลีใต้
*สีน้ำเงินเป็นสีประจำสายการบินนิวเจนแอร์เวย์ ส่วนสีฟ้าเป็นสีประจำสายการบินบางกอกแอร์เวย์
* สีน้ำเงิน เป็นสีประจำของธนาคารกรุงเทพ
* สีน้ำเงิน เป็นสีประจำของธนาคารยูโอบี
* สีฟ้าอ่อน เป็นสีประจำของธนาคารกรุงไทย
* สีน้ำเงินอ่อน เป็นสีประจำของธนาคารทหารไทย
* สีน้ำเงิน เป็นสีประจำของสถานีโทรทัศน์เอ็นพีทีวี
* สีน้ำเงิน เป็นสีประจำของกองทัพอากาศ

## สีประจำสถาบันการศึกษา
* สีน้ำเงิน เป็นสีประจำคณะวิทยาศาสตร์ มหาวิทยาลัยเกษตรศาสตร์
* สีฟ้าใส เป็นสีประจำคณะบริหารธุรกิจ มหาวิทยาลัยเกษตรศาสตร์ 
* เป็นสีประจำมหาวิทยาลัยมหิดล
* สีตาแมว เป็นสีประจำคณะอักษรศาสตร์ มหาวิทยาลัยศิลปากร
* สีครามฝรั่ง เป็นสีประจำคณะศึกษาศาสตร์ มหาวิทยาลัยศิลปากร
* เป็นสีประจำโรงเรียนสาธิตมหาวิทยาลัยศิลปากร
* เป็นสีประจำโรงเรียนสันป่าตองวิทยาคม
* เป็นสีประจำคณะนิเทศศาสตร์
* เป็นสีประจำโรงเรียนละหานทรายรัชดาภิเษก
*เป็นสีประจำโรงเรียนดำรงราษฎร์สงเคราะห์
*สีฟ้าคราม เป็นสีประจำคณะบริหารธุรกิจและการบัญชี มหาวิทยาลัยขอนแก่น
*สีน้ำเงินคู่กับสีแสด เป็นสีประจำกลุ่มโรงเรียนวิทยาศาสตร์จุฬาภรณราชวิทยาลัย

## เฉด[[สีเว็บ]]


## อ้างอิง

หมวดหมู่:สเปกตรัมแสง
น้ำเงิน
หมวดหมู่:รุ้งกินน้ำ
หมวดหมู่:สีที่ใช้ในเว็บ
ธงชาติกัมพูชา

**[[ธงชาติ]][[กัมพูชา]]**  (; ทง่ชาติกมฺพุชา; ต็วงเจียตกำปูเจีย) มีลักษณะเป็นรูปสี่เหลี่ยมผืนผ้า กว้าง 2 ส่วน ยาว 3 ส่วน ผืนธงแบ่งตามแนวยาวเป็น 3 ริ้ว โดยริ้วกลางนั้นเป็นพื้นสีแดง กว้าง 2 ส่วน มีรูปปราสาทหินนครวัดสามยอดสีขาวอยู่ตรงกลาง ริ้วที่อยู่ด้านนอกทั้งสองด้านนั้นกว้างริ้วละ 1 ส่วน พื้นสีน้ำเงิน ความหมายของสัญลักษณ์ในธงนั้นสะท้อนถึง 3 สถาบันหลักของประเทศ ดังปรากฏในคำขวัญประจำชาติว่า *"ชาติ ศาสนา พระมหากษัตริย์"* ( *ชาติ สาสนา พฺระมหากฺสตฺร*) โดยพื้นสีแดงมีความหมายถึงชาติ ปราสาทนครวัดสีขาวหมายถึงสันติภาพและศาสนา ซึ่งเดิมมีรากเหง้าจากศาสนาพราหมณ์-ฮินดู และได้เปลี่ยนแปลงมาเป็นพระพุทธศาสนาในปัจจุบัน ส่วนสีน้ำเงินนั้นหมายถึงสถาบันพระมหากษัตริย์ 

## ประวัติ
[thumb|200x200px|[นครวัด เมืองพระนครเป็นสัญลักษณ์แห่งธงชาติกัมพูชา]]
thumb|200x200px|
นับตั้งแต่สมัยที่กัมพูชาตกเป็นอาณานิคมของฝรั่งเศสเป็นต้นมา ธงชาติของกัมพูชาเกือบทุกแบบจะมีรูปปราสาทหินนครวัดอยู่ตรงกลางเสมอ ธงชาติกัมพูชาที่ใช้อยู่ในปัจจุบันนี้ ถือกำเนิดขึ้นในช่วงการเรียกร้องเอกราชจากฝรั่งเศสในปี พ.ศ. 2491 และใช้มาจนถึงวันที่ 9 ตุลาคม พ.ศ. 2512 เนื่องจากนายพลลอนนอลได้ทำการรัฐประหารรัฐบาลสังคมราษฎร์นิยมของสมเด็จกรมพระนโรดมสีหนุ และได้ใช้ธงชาติแบบใหม่แทน

ธงชาติกัมพูชาในระยะต่อมาเปลี่ยนแปลงลักษณะไปตามความผันผวนทางการเมืองภายในประเทศหลายครั้ง จนกระทั่งเมื่อ พ.ศ. 2536 องค์การสหประชาชาติซึ่งเข้ามาควบคุมการเปลี่ยนผ่านอำนาจในกัมพูชา ได้จัดให้มีการเลือกตั้งเพื่อลงประชามติกำหนดทิศทางของประเทศ ผลปรากฏว่า พรรคฟุนซินเปคซึ่งเป็นพรรคการเมืองแนวนิยมเจ้าชนะการเลือกตั้ง ประเทศกัมพูชาจึงกลับมาใช้ชื่อว่าราชอาณาจักรกัมพูชาอีกครั้ง และได้กำหนดให้ใช้ธงชาติช่วง พ.ศ. 2491 - 2512 เป็นธงชาติของกัมพูชาอีกครั้ง ตราบจนทุกวันนี้


ไฟล์:Royal Palace, Phnom Penh - panoramio - Colin W.jpg|ธงชาติกัมพูชา  หน้าพระที่นั่งเขมรินทร์ พระบรมราชวังจตุมุขสิริมงคล ราชธานีพนมเปญ
ไฟล์:National Museum of Cambodia.jpg|ธงชาติกัมพูชา  หน้าพิพิธภัณฑสถานแห่งชาติกัมพูชา ราชธานีพนมเปญ
ไฟล์:High Command Headquarters - Royal Cambodian Armed Forces.JPG|ธงชาติกัมพูชา  ศูนย์บัญชาการกระทรวงกลาโหม กองทัพพระราชอาณาจักรกัมพูชา ราชธานีพนมเปญ



## ธงชาติกัมพูชาสมัยต่าง ๆ

## ธงมหาราช
thumb|200x200px|ธงมหาราชของกัมพูชา (ตั้งแต่ พ.ศ. 2536)
ประเทศกัมพูชาได้มีธงประจำพระองค์พระมหากษัตริย์ เช่นเดียวกับประเทศอื่นๆ ที่มีพระมหากษัตริย์เป็นประมุข ธงนี้เรียกชื่อว่า "ธงมหาราช" เช่นเดียวกับในภาษาไทย ในสมัยราชอาณาจักรกัมพูชายุค พ.ศ. 2491 -2512 ธงนี้เป็นรูปสี่เหลี่ยม พื้นนอกสีแดง พื้นในสีน้ำเงิน กลางเป็นรูปตราแผ่นดินของกัมพูชาอย่างย่อ ในแบบลายเส้นสีทอง ต่อมาเมื่อมีการฟื้นฟูราชอาณาจักรอีกครั้งใน พ.ศ. 2536 จึงได้เปลี่ยนธงใหม่เป็นธงสี่เหลี่ยมผืนผ้า พื้นสีน้ำเงิน กว้าง 2 ส่วน ยาว 3 ส่วน กลางเป็นรูปตราแผ่นดินของกัมพูชา ซึ่งใช้สืบมาจนถึงทุกวันนี้

## ดูเพิ่ม
* รายชื่อธงในประเทศกัมพูชา
* นครราช

## อ้างอิง

## แหล่งข้อมูลอื่น

* 
* ความหมายธงชาติกัมพูชาแบบปัจจุบัน (สถานเอกอัครราชทูตกัมพูชาประจำประเทศสหรัฐอเมริกา)

หมวดหมู่:สัญลักษณ์ของประเทศกัมพูชา
ก
ทรัมเป็ต

**ทรัมเป็ต** () เป็นเครื่องดนตรีสากลในกลุ่มเครื่องลมทองเหลือง (แตร) ประเภทเสียงสูง (high brass) เช่นเดียวกับเฟรนช์ฮอร์น  กำเนิดเสียงโดยอาศัยลมจากการเป่าของผู้เล่นทำให้เกิดการสั่นสะเทือนของริมฝีปาก โดยทั่วไปมีปุ่มกด (valve) 3 อัน เรียงอยู่ในระนาบเดียวกัน มีทั้งที่เคลือบผิวด้วยทอง, เงิน, นิกเกิล, และแลกเกอร์

ทรัมเป็ตมีวิวัฒนาการมายาวนานตั้งแต่สมัยโบราณ โดยเริ่มจากแตรสัญญาณที่ใช้ในการล่าสัตว์หรือในทางทหาร แต่แตรลักษณะนั้นโดยมากจะไม่มีปุ่มกดเพื่อเปลี่ยนระดับเสียง ทำให้ไม่สามารถสร้างระดับเสียงที่แตกต่างกันได้มากนัก จนกระทั่งมีการคิดประดิษฐ์ปุ่มกดและกลไกต่าง ๆ เข้าไปภายหลังในสมัยยุคกลาง โดยเป็นเครื่องดนตรีที่ได้รับความนิยมในวงกว้าง สามารถพบเห็นได้ในวงหลากหลายรูปแบบตั้งแต่วงพื้นบ้านของเม็กซิกัน (mariachi) วงแจ๊ซ วงโยธวาทิต วงดนตรีลูกทุ่ง จนถึงวงออเคสตรา และแตรวงขนาดใหญ่ หรือแม้แต่วงดนตรีป๊อป-ร็อคสมัยใหม่

ระดับเสียงของทรัมเป็ตมีช่วงเสียงประมาณ 2-3 ออกเตฟ ขึ้นอยู่กับความสามารถของผู้เล่น ตั้งแต่ F# ต่ำกว่า middle C จนถึง E สูงเหนือบรรทัด 5 เส้นหรือสูงกว่านั้น เสียงของทรัมเป็ตโดยธรรมชาติมีลักษณะดังกังวาน สดใส และเข้มแข็ง แต่ขณะเดียวกันก็สามารถใช้สร้างเสียงที่แสดงออกถึงอารมณ์หม่นเศร้าได้เช่นกัน

ที่นิยมใช้กันทั่วไปคือทรัมเป็ตในคีย์ Bb และคีย์ C  อาจพบเห็นทรัมเป็ตที่มีขนาดและระดับเสียงแตกต่างกันได้อีกหลายชนิดตั้งแต่ "เบส-ทรัมเป็ต" จนถึง "พิคโคโลทรัมเป็ต" โดยเฉพาะในบทเพลงคลาสสิก

ในประเทศไทยมีผู้เล่นทรัมเป็ตที่มีชื่อเสียงหลายคน เช่น อ. วานิช โปตะวณิช, อ. เลิศเกียรติ จงจิรจิต เป็นต้น

หมวดหมู่:เครื่องลมทองเหลือง
หมวดหมู่:เครื่องดนตรีออร์เคสตรา
หมวดหมู่:ดนตรีของกองทัพเรือ
เวอร์จิเนียเทค

thumb|อาคารต่างๆ ภายในมหาวิทยาลัย

**สถาบันโพลีเทคนิคและมหาวิทยาลัยรัฐเวอร์จิเนีย** (Virginia Polytechnic Institute and State University)  หรือเรียกย่อว่า **เวอร์จิเนียเทค** (Virginia Tech) ตั้งอยู่ที่เมืองแบล็กสเบิร์ก (Blacksburg) ทางตะวันตกเฉียงใต้ของรัฐเวอร์จิเนีย เวอร์จิเนียเทคเป็นหนึ่งในมหาวิทยาลัยที่ได้รับการจัดสรรที่และเงินทุน (land-grant) จากทางรัฐบาลกลางและรัฐบาลของรัฐให้จัดตั้งมหาวิทยาลัยขึ้น มหาวิทยาลัยเวอร์จิเนียเทค จัดตั้งขึ้นเมื่อปี ค.ศ. 1872 ซึ่งในตอนแรกเป็นมหาวิทยาลัยสำหรับนักเรียนทหารผู้ชายเท่านั้น ต่อมาได้เปลี่ยนเป็นมหาวิทยาลัยสำหรับคนทั่วไป และเป็นมหาวิทยาลัยซึ่งเรียนรวมหญิงชายในที่สุด

## อ้างอิง

## ดูเพิ่ม
* การสังหารหมู่ที่มหาวิทยาลัยเวอร์จิเนียเทค

## แหล่งข้อมูลอื่น

* เว็บไซต์เวอร์จิเนียเทค
* Virginia Tech Innovation: 2009 Halftime Spot
* สมาคมนักเรียนไทยแห่งเวอร์จิเนียเทค 

วเอร์จิเนียเทค
สโมสรฟุตบอลด่งเติมล็องอาน

**สโมสรฟุตบอลด่งเติมล็องอาน** () เป็นสโมสรฟุตบอลในประเทศเวียดนาม จากเมืองเตินอาน ปัจจุบันเล่นในวี.ลีก ดิวิชัน 2 

สโมสรเคยเข้าร่วมการแข่งขันฟุตบอลควีนส์คัพ ครั้งที่ 32 ที่ประเทศไทย ในปี พ.ศ. 2549

## ผลงาน
* วีลีก(2) - ชนะเลิศ - 2005, 2006
* เวียดนามคัพ - ชนะเลิศ - 2005

## แหล่งข้อมูลอื่น
* เว็บไซต์อย่างเป็นทางการ  (ภาษาเวียดนาม)
* ผลการแข่งของทีม  (ภาษาเวียดนาม)

ด่งเติมล็องอาน
หมวดหมู่:สโมสรกีฬาที่ก่อตั้งในปี พ.ศ. 2543
หมวดหมู่:จังหวัดล็องอาน
สโมสรฟุตบอลกมบักยูไนเต็ด

**สโมสรฟุตบอลกมบักยูไนเต็ด** เป็นอดีตสโมสรฟุตบอลอาชีพในเอสลีกของประเทศสิงคโปร์ กมบักยูไนเต็ดเคยเล่นสนามเหย้าที่สนามกีฬาบูกิตกมบักก่อนที่จะย้ายไปที่สนามกีฬาจูรงตะวันตกใน ค.ศ. 2006 จนกระทั่งยุบตัวลงใน ค.ศ. 2012

อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ โชคทวี พรหมรัตน์

## ฤดูกาล

* กมบักยูไนเต็ดออกจากสิงคโปร์ลีกใน ค.ศ. 2003 ถึง 2005 และออกครั้งที่สองนับตั้งแต่ ค.ศ. 2013 เป็นต้นมา

อัปเดตครั้งสุดท้ายในวันที่ 25 กุมภาพันธ์ ค.ศ. 2014

## ผู้จัดการ

* เดวิด โอคอนเนอร์ (1999)
* Moey Yoke Ham (มกราคม 2000 – สิงหาคม 2001)
* อีวัน รัซเนวิช (มกราคม 2002 – กุมภาพันธ์ 2002)
* จิมมี เพียร์สัน (พฤษภาคม 2002 – สิงหาคม 2002)
* ซาลิม โมอิน (มกราคม 2006 – ธันวาคม 2007)
* ซวันดี อะฮ์มัด (มกราคม – 8 กรกฎาคม 2008)
* A. Shasi Kumar *(ชั่วคราว)* (8 กรกฎาคม&nbsp;– มกราคม 2009)
* แดร์เรน สจวต (มกราคม – 11 ธันวาคม 2009)
* K Balagumaran (มกราคม – 13 ธันวาคม 2012)

## อ้างอิง

## แหล่งข้อมูลอื่น
* Official website
* S.League profile on Gombak United FC 

หมวดหมู่:สโมสรฟุตบอลในประเทศสิงคโปร์
หมวดหมู่:สโมสรกีฬาที่ก่อตั้งในคริสต์ทศวรรษ 1960
สโมสรฟุตบอลฮันยัง

**สโมสรฟุตบอลฮันยัง** (FC한양) เป็นสโมสรฟุตบอลสมัครเล่น ของมหาวิทยาลัยฮันยัง ในประเทศเกาหลีใต้ ปัจจุบันเล่นอยู่ใน เอชเอลีก 

ชื่อ ฮันยัง เป็นชื่อเก่าของโซลเมืองหลวงของประเทศเกาหลีใต้

## ผลงาน
* ควีนส์คัพ - ชนะเลิศ 7 ครั้ง - 2520 (แชมป์ร่วม), 2527,  2531, 2532, 2533, 2534, 2542

## แหล่งข้อมูลอื่น
* เว็บบอร์ดพูดคุยเกี่ยวกับ ทีม ฮันยัง  

ฮ
หมวดหมู่:ฟุตบอลในประเทศเกาหลีใต้
ปลาชะโอนหิน

**ปลาชะโอนหิน** () เป็นสกุลของปลาน้ำจืดขนาดเล็กสกุลหนึ่ง ในวงศ์ปลาเนื้ออ่อน (Siluridae) ใช้ชื่อสกุลว่า *Silurichthys* (/ไซ-เลอร์-อิค-ธีส/)

มีลักษณะสำคัญ คือ นัยน์ตามีเยื่อเหมือนวุ้นคลุม ปลายของครีบหางแยกเป็นสองแฉกและยาวไม่เท่ากัน ครีบก้นยาวและติดต่อรวมกันกับครีบหาง ครีบหลังอยู่หน้าครีบท้อง ครีบท้องมีก้านครีบแขนง 7 ก้าน ฟันที่เพดานปากชิ้นกลางมีขนาดเล็กอยู่รวมกันเป็นกลุ่มกลม มีหนวดค่อนข้างยาว 2 คู่ ที่ริมฝีปากบน 1 คู่ และที่คาง 1 คู่ มีสีลำตัวคล้ำ มีขนาดยาวเต็มที่ประมาณ 14-15 เซนติเมตร พบในทวีปเอเชีย ในลำธารน้ำตกหรือพื้นที่ป่าพรุ

## การจำแนก
**[[Silurichthys citatus]]* H. H. Ng & Kottelat, 1997
**[[Silurichthys gibbiceps]]* H. H. Ng & P. K. L. Ng, 1998
**[[Silurichthys hasseltii]]* Bleeker, 1858
**[[Silurichthys indragiriensis]]* Volz, 1904
**[[Silurichthys ligneolus]]* H. H. Ng & H. H. Tan, 2011 
**[[Silurichthys marmoratus]]* H. H. Ng & P. K. L. Ng, 1998
**[[Silurichthys phaiosoma]]* (Bleeker, 1851)
**[[Silurichthys sanguineus]]* T. R. Roberts, 1989
**[[Silurichthys schneideri]]* Volz, 1904 

## อ้างอิง

หมวดหมู่:วงศ์ปลาเนื้ออ่อน
หมวดหมู่:สกุลปลาชะโอนหิน
ปลาหางบ่วง

**ปลาหางบ่วง** () ปลาน้ำจืดชนิดหนึ่ง มีชื่อวิทยาศาสตร์ว่า *Barbichthys laevis* อยู่ในวงศ์ปลาตะเพียน (Cyprinidae) มีรูปร่างเพรียวยาว ส่วนหัวเล็ก ด้านหลังค่อนข้างลึก ลำตัวแบนข้างเล็กน้อย จะงอยปากยื่น มีริมฝีปากหนาอยู่ด้านล่าง มีหนวดสั้น 2 คู่ ตาเล็ก ครีบหลังและครีบหางใหญ่ เกล็ดเล็ก ลำตัวสีเงินอมเทาหรือเหลืองอ่อน ที่ด้านข้างลำตัวใกล้ครีบอกมีแต้มเล็ก ๆ สีคล้ำ ครีบมีสีเหลืองอ่อนหรือชมพูเรื่อ ขอบบนและขอบล่างของครีบหางมีแถบสีคล้ำ มีขนาดประมาณ 35 เซนติเมตร พบใหญ่สุด 40 เซนติเมตร

นับเป็นปลาเพียงชนิดเดียวที่อยู่ในสกุล *Barbichthys*

อาศัยอยู่ในแม่น้ำที่ไหลแรงและลำธารในป่า พบตั้งแต่แม่น้ำแม่กลองถึงแม่น้ำโขง มีพฤติกรรมอพยพย้ายถิ่นเป็นครั้งคราวในฤดูน้ำหลาก โดยอาหารได้แก่ อินทรียสารและตะไคร่น้ำ พบขายเป็นครั้งคราวในตลาดสด นิยมเลี้ยงเป็นปลาสวยงาม

ปัจจุบัน พบได้เฉพาะลุ่มแม่น้ำเจ้าพระยาที่เดียวเท่านั้น และเป็นปลาที่ใกล้จะสูญพันธุ์แล้ว ซึ่งในอดีตจะพบชุกชุมที่แม่น้ำสะแกกรัง

## อ้างอิง

หางบ่วง
หางบ่วง
หมวดหมู่:วงศ์ย่อยปลาเลียหิน
หางบ่วง
ปลาค้าวขาว

**ปลาค้าวขาว** หรือ **ปลาเค้าขาว** () เป็นชื่อปลาน้ำจืดชนิดหนึ่ง จัดอยู่ในวงศ์ปลาเนื้ออ่อน (Siluridae) มีส่วนหัวและจะงอยปากปากยื่นแหลม ปากกว้างมาก มุมปากอยู่เลยด้านหลังของลูกตา มีฟันแหลมเล็กบนขากรรไกร ตาเล็ก มีหนวดที่ริมฝีปากยาวถึงครีบก้น หัวและลำตัวตอนหน้าแบนข้างเล็กน้อย แต่ตอนท้ายแบนข้างมาก ส่วนหลังป่องออก ครีบหลังอันเล็กมีปลายแหลม ครีบหางเว้า ตื้น ครีบก้นยาว ครีบอกใหญ่ ตัวมีสีเงินวาวอมเขียวอ่อนที่ด้านหลัง ในปลาบางตัวมีแถบยาวสีคล้ำที่ด้านข้างลำตัว ด้านท้องสีจาง บางตัวอาจมีครีบสีคล้ำอมเหลืองอ่อน มีขนาดโดยเฉลี่ย 70–80 เซนติเมตร พบใหญ่สุดถึง 2 เมตร มักหากินในเวลากลางคืน อาหารได้แก่ ปลาและสัตว์น้ำขนาดเล็กกว่า เวลาล่าเหยื่อจะว่องไวและดุดันมาก ในบางครั้งที่ล่าเหยื่อบนผิวน้ำกระแทกตัวกับน้ำจนเกิดเสียงดัง

พบในแม่น้ำสายใหญ่ ตั้งแต่ประเทศอินเดีย, ปากีสถาน, บังกลาเทศ, แม่น้ำสาละวินถึงแม่น้ำโขง พบน้อยในภาคใต้และคาบสมุทรมลายู เป็นปลาที่นิยมบริโภคโดยปรุงสด รมควัน มีราคาค่อนข้างสูง นอกจากนี้แล้วยังนิยมตกเป็นเกมกีฬาและเลี้ยงเป็นปลาสวยงามได้ โดยมีชื่อเรียกในภาคอีสานว่า "ค้าวคูน"

## อ้างอิง

## แหล่งข้อมูลอื่น
* รูปและข้อมูลปลาค้าวขาว

หมวดหมู่:ปลาน้ำจืด
หมวดหมู่:ปลาที่พบในประเทศไทย
หมวดหมู่:วงศ์ปลาเนื้ออ่อน
หมวดหมู่:ปลาตู้
ปลาแดง

**ปลาแดง** เป็นปลาน้ำจืดชนิดหนึ่ง มีชื่อวิทยาศาสตร์ว่า *Phalacronotus bleekeri* อยุ่ในวงศ์ปลาเนื้ออ่อน (Siluridae) มีรูปร่างลักษณะคล้ายปลาน้ำเงิน (*P.  apogon*) ซึ่งอยู่ในสกุลเดียวกัน แต่ปากล่างยื่นน้อยกว่า ตาโต ปากกว้าง แต่ส่วนคางไม่เชิดขึ้น มีหนวดสั้น ๆ 2 คู่ที่มุมปากและใต้คาง ส่วนหลังไม่ยกสูง และครีบหางเว้าตื้น ฟันบนเพดานเป็นแผ่นรูปโค้ง ตัวค่อนข้างใสและมีสีเงินวาวอมแดงเรื่อ หรือมีสีเหลืองอ่อนเหลือบเขียวที่ด้านบนลำตัว หรือสีขาวอมชมพู โดยสีเหล่านี้จะแตกต่างกันไปในแต่ละแหล่งน้ำ ครีบก้นสีจาง ไม่มีแถบสีคล้ำ มีขนาดลำตัวประมาณ 30 เซนติเมตร พบใหญ่สุด 80 เซนติเมตร มีน้ำหนักได้ถึง 8.3 กิโลกรัม

มีพฤติกรรมคล้ายคลึงกับปลาน้ำเงิน โดยมักอาศัยในแหล่งน้ำเดียวกันและอาจปะปนกันในฝูง  แต่พบในภาคใต้มากกว่า ซึ่งในการตกปลาชนิดนี้ (รวมถึงปลาน้ำเงินด้วย) พรานเบ็ดมักใช้เหยื่อกลิ่นฉุนเช่น แมลงสาบ เป็นต้น เนื่องจากเป็นปลาที่ชอบกินอาหารกลิ่นแรง ทำให้ในบางคนไม่นิยมรับประทานโดยอ้างว่าเนื้อมีกลิ่นฉุน

มีชื่อเรียกในภาคอีสานแถบแม่น้ำโขงว่า "เซือม",  "นาง" หรือ "นางแดง" เป็นต้น

ปลาแดงถือเป็นปลาที่มีราคาซื้อขายกันสูงโดยเฉพาะในพื้นที่บึงบอระเพ็ด โดยขายกันในราคากิโลกรัมละ 200 กว่าบาท ถือเป็นปลาที่มีราคาซื้อขายสูงที่สุดในพื้นที่นี้ด้วย

## อ้างอิง

## แหล่งข้อมูลอื่น
*
*Phalacronotus bleekeri  (Günther, 1864) - Planet Catfish

แดง
แดง
แดง
แดง
หมวดหมู่:สัตว์น้ำประจำจังหวัดของไทย
ปลาขาไก่

**ปลาขาไก่** (; ) ปลาน้ำจืดชนิดหนึ่ง อยู่ในวงศ์ปลาเนื้ออ่อน (Siluridae) มีรูปร่างเพรียว ลำตัวแบนข้าง ส่วนหัวสั้น ปากเล็ก ตาโตอยู่ต่ำกว่ามุมปาก ส่วนหลังไม่ยกสูง มีหนวดยาว 2 คู่ หนวดที่ริมฝีปากยาวถึงบริเวณขอบฝาปิดเหงือก หนวดใต้คางสั้น ครีบหลังเล็กมากเห็นเป็นเส้นสั้น ๆ ครีบอกใหญ่มีก้านแข็งที่ยาวเกือบเท่าความยาวของครีบ ครีบก้นยาว มีหางเว้าตื้น ตัวมีสีเหลืองอ่อนเหลือบเขียว ตัวค่อนข้างใส ครีบสีจาง ขอบครีบก้นมีสีคล้ำเช่นเดียวกับครีบหาง ครีบอกในตัวผู้ที่โตเต็มวัยมีสีคล้ำ มีความยาวประมาณ 10 เซนติเมตร พบใหญ่สุด 20 เซนติเมตร

อาศัยอยู่เป็นฝูงใหญ่ มักย้ายถิ่นขึ้นมาในบริเวณน้ำหลากในฤดูฝน โดยกินอาหารได้แก่ แมลงและสัตว์น้ำขนาดเล็ก พบในแม่น้ำของทุกภาค ยกเว้นแม่น้ำสาละวิน บริโภคโดยการปรุงสด หรือนำมาทำเป็นปลาแห้ง ปลารมควัน นอกจากนี้ยังมีการรวบรวมเลี้ยงเป็นปลาสวยงามอีกด้วย แค่ค่อนข้างเลี้ยงยาก เนื่องจากเป็นปลาขี้ตกใจ ตายง่าย  

ปลาขาไก่ มีชื่อเรียกที่เรียกกันหลากหลายแตกต่างกันออกไป เช่น "ปลาเพียว" ที่ภาคอีสาน "ปลากะปิ๋ว" ที่ จังหวัดปราจีนบุรี "ปลาปีกไก่" หรือ  "ปลานาง" หรือ "ปลาดอกบัว" ในแถบแม่น้ำโขงและแม่น้ำมูล หรือบางครั้งเรียก "ปลาหางไก่" หรือ "ปลาไส้ไก่" เป็นต้น  ซึ่งนอกจากปลาชนิดนี้แล้ว ชื่อเหล่านี้ยังเป็นชื่อที่เรียกปลาชนิดอื่น ๆ ในสกุลเดียวกันที่มีลักษณะคล้ายคลึงกันอีกด้วย

## อ้างอิง

## แหล่งข้อมูลอื่น
* รูปและข้อมูลปลาขาไก่ 
* Bangkok Post - All fished out

ขาไก่
ขาไก่
ขาไก่
ขาไก่
ขาไก่
ขาไก่
ขาไก่
ห้องปฏิบัติการทางการแพทย์

**ห้องปฏิบัติการทางการแพทย์** คือ ห้องปฏิบัติการสำหรับตรวจสิ่งส่งตรวจ (Specimens) ของผู้เข้ามารับบริการตรวจทางสุขภาพ เพื่อให้ได้ข้อมูลต่าง ๆ เกี่ยวกับสุขภาพร่างกาย สำหรับประเทศไทย ห้องปฏิบัติการทางการแพทย์ อาจจะมีชื่อเรียกได้หลายแบบ ได้แก่ ห้องปฏิบัติการทางเทคนิคการแพทย์ ห้องปฏิบัติการพยาธิวิทยาคลินิค และห้องปฏิบัติการเวชศาสตร์ชันสูตร เป็นต้น

## แผนก
thumb|100px|right|ชุดตรวจปัสสาวะ
ห้องปฏิบัติการทางการแพทย์ส่วนใหญ่จะแบ่งออกเป็นหลายแผนก เนื่องจากการตรวจสิ่งส่งตรวจแต่ละแผนกนั้น มีขั้นตอนที่แตกต่างกัน โดยทั่วไปแล้ว เราสามารถแบ่งเป็นแผนกได้ ดังนี้
* แผนกจุลชีววิทยา เป็นแผนกที่รับสิ่งส่งตรวจ เช่น อุจจาระ ปัสสาวะ เลือด เพื่อตรวจหาจุลชีพที่ก่อให้เกิดโรค
* แผนกโลหิตวิทยา เป็นแผนกที่ทดสอบสิ่งต่าง ๆ ที่เกี่ยวข้องกับเลือด เช่น การตรวจเลือดแบบสมบูรณ์ (Complete blood count, CBC) การตรวจการแข็งตัวของเลือด เป็นต้น
* แผนกเคมีคลินิค เป็นแผนกที่ตรวจถึงส่วนประกอบต่าง ๆ ในน้ำเหลือง เช่น ระดับเกลือแร่ต่าง ๆ
* แผนกภูมิคุ้มกันวิทยา เป็นแผนกที่ตรวจถึงระดับภูมิคุ้มกันของร่างกาย
* แผนกธนาคารเลือด เป็นแผนกที่ตรวจเกี่ยวกับการเข้ากันได้ของผู้บริจาคเลือด และผู้รับบริจาคเลือด รวมถึงกรุ๊ปเลือด
* แผนกปรสิตวิทยา เป็นแผนกที่ตรวจหาพยาธิ

## ประเภทของห้องปฏิบัติการทางการแพทย์
ห้องปฏิบัติการทางการแพทย์ สามารถแบ่งออกได้ 2 ประเภท ได้แก่ ห้องปฏิบัติการทางการแพทย์ที่อยู่ในโรงพยาบาล ซึ่งมีหน้าที่หลักในการตรวจสิ่งตรวจของผู้ป่วยที่เข้ามารับบริการในโรงพยาบาลนั้น ๆ และห้องปฏิบัติการทางการแพทย์เอกชน เป็นห้องปฏิบัติการทางการแพทย์ที่ไม่ได้ตั้งอยู่ในโรงพยาบาล แต่เปิดให้บริการโดยเอกชน เช่น ห้องปฏิบัติการทางการแพทย์ของบริษัทประกันชีวิต

## ขั้นตอนการตรวจทางห้องปฏิบัติการทางการแพทย์

## สารสนเทศภายในห้องปฏิบัติการทางการแพทย์

## ดูเพิ่ม
* เทคนิคการแพทย์


หมวดหมู่:แพทยศาสตร์
หมวดหมู่:เทคนิคการแพทย์
ปลาชะโอน

**ปลาชะโอน** เป็นปลาน้ำจืดชนิดหนึ่ง มีชื่อวิทยาศาสตร์ว่า *Ompok bimaculatus* อยู่ในวงศ์ปลาเนื้ออ่อน (Siluridae) มีรูปร่างหัวสั้นและแบนข้างเล็กน้อย ลำตัวแบนข้าง ส่วนหลังยกสูงเล็กน้อย ปากเล็ก ตาโตอยู่เหนือมุมปาก หนวดที่ริมฝีปากยาวถึงบริเวณท้อง หนวดใต้คางสั้น ครีบหลังเล็ก ครีบอกใหญ่ ครีบหางเว้าตื้นมีปลายแฉกมน ตัวมีสีตามสภาพน้ำ ปลาที่อาศัยในแหล่งน้ำใส ตัวมักมีสีคล้ำและมีจุดประสีคล้ำ ที่เหนือครีบอกมีแต้มกลมสีคล้ำ ในบริเวณน้ำขุ่นมักมีตัวสีขุ่น ขาวซีด ครีบใส มีแต้มสีคล้ำบริเวณโคนหาง มีขนาดประมาณ 15–20 เซนติเมตร พบใหญ่สุดถึง 40 เซนติเมตร

ปลาชะโอนอาศัยเป็นฝูงเล็ก ๆ ในแหล่งน้ำนิ่งและแม่น้ำของทุกภาค ตั้งแต่แม่น้ำแม่กลองถึงแม่น้ำโขง บริโภคโดยปรุงสด โดยเฉพาะทอดกรอบ มีรสชาติดีมาก ปลารมควัน และปลาเค็ม เคยเป็นสินค้ามีชื่อของทะเลสาบเขมรด้วย อีกทั้งยังนิยมเลี้ยงเป็นปลาสวยงาม โดยเฉพาะปลาที่เป็นสีเผือก 

ปลาชะโอนมีชื่อเรียกต่างออกไปตามถิ่นต่าง ๆ เช่น "ปลาสยุมพร", "ปลาเนื้ออ่อน" ในภาษาอีสานเรียก "ปลาเซือม" และเรียกสั้น ๆ ในภาษาใต้ว่า "ปลาโอน" เป็นต้น

## อ้างอิง

## แหล่งข้อมูลอื่น
* รูปและข้อมูลปลาชะโอน 

ชะโอน
ชะโอน
ชะโอน
ชะโอน
ชะโอน
ชะโอน
หมวดหมู่:สัตว์น้ำประจำจังหวัดของไทย
อุปาทาน

**อุปาทาน** หมายถึง การยึดมั่นถือมั่น

ในจูฬสีหนาทสูตร พระโคตมพุทธเจ้าตรัสว่าอุปาทานมี 4 อย่าง ได้แก่
#**กามุปาทาน** ความยึดมั่นในกาม
#**ทิฏฐุปาทาน** ความยึดมั่นในทิฏฐิ
#**สีลัพพัตตุปาทาน** ความยึดมั่นในศีลและวัตร
#**อัตตวาทุปาทาน** ความยึดมั่นในวาทะว่ามีอัตตา

## อ้างอิง

หมวดหมู่:ธรรมหมวด 4
หมวดหมู่:คำศัพท์ศาสนาพุทธ
แม่น้ำกระบุรี

thumb|แม่น้ำกระบุรี

**แม่น้ำกระบุรี** หรืออีกชื่อหนึ่งของคนในท้องถิ่นว่า **แม่น้ำปากจั่น** ภาษาพม่าเรียก **แม่น้ำจัน** (, BGN/PCGN: myitkyina) เป็นพรมแดนธรรมชาติระหว่างประเทศไทยกับประเทศพม่า มีความยาวตลอดสายประมาณ 60 กิโลเมตร บางแห่งว่า 95 กิโลเมตร บางแห่งว่า 125 กิโลเมตร มีต้นน้ำมาจากเทือกเขาตะนาวศรี ไหลผ่านพื้นที่อำเภอกระบุรี อำเภอละอุ่น และอำเภอเมือง จังหวัดระนอง

แม่น้ำสายนี้มีลักษณะพิเศษทางภูมิประเทศที่เป็นเอกลักษณ์ เรียกว่า ชะวากทะเล หมายถึงบริเวณปากแม่น้ำมีระยะห่างระหว่างฝั่งทั้งสองค่อย ๆ ขยายกว้างออกไปจนเป็นอ่าว อันเกิดจากแผ่นดินมีการยุบตัวลง มีอิทธิพลน้ำเค็มจากทะเลเข้าไปได้ สองฝั่งแม่น้ำจึงมีสภาพนิเวศแบบป่าชายเลนไปตลอดจนถึงเขตอำเภอละอุ่น บริเวณปากคลองละอุ่นจึงเริ่มเป็นบริเวณที่แม่น้ำมีความกว้างเป็นปรกติ โดยมีความกว้างสุด 6 กิโลเมตร ก่อนออกสู่ทะเลนั้นก็มีลำน้ำสาขาไหลออกสู่แม่น้ำกระบุรี คือ คลองบางหมี คลองขี้นาค คลองลำเลียง คลองบางสองรา คลองบางใหญ่เหนือ คลองบางใหญ่ คลองละอุ่น คลองจิก คลองหลุมถ่าน คลองเส็ตกวด และคลองหินช้าง

ประชาชนทั้งสองฝั่งแต่เดิมเป็นคนพื้นเมืองปักษ์ใต้ หมู่บ้านที่อยู่ตรงข้ามกับอำเภอกระบุรี (เมืองตระในอดีต) คือหมู่บ้านหมาราง หมู่บ้านตลิ่งชัน ขึ้นกับเมืองมะลิวัลย์ ซึ่งแต่เดิมเป็นดินแดนของราชอาณาจักรสยาม ได้เสียให้แก่อังกฤษไปในสมัยรัชกาลที่ 4 พร้อมกับเมืองมะริด ทวาย และตะนาวศรี แม่น้ำสายนี้ตั้งอยู่ในเขตอุทยานแห่งชาติลำน้ำกระบุรี

## อ้างอิง

กระบุรี
ก
กระบุรี
กระบุรี
กระบุรี
หมวดหมู่:ทะเลอันดามัน
หมวดหมู่:พื้นที่แรมซาร์ในประเทศไทย
หมวดหมู่:พรมแดนธรรมชาติไทย–พม่า
หมวดหมู่:อำเภอกระบุรี
หมวดหมู่:อำเภอละอุ่น
หมวดหมู่:อำเภอเมืองระนอง
หมวดหมู่:ภาคตะนาวศรี
ซูเปอร์ฮีโร

thumb|213x213px|หน้าปก วิซ คอมิค เนื้อเรื่อง กัปตันมาร์เวล, เผยแพร่โดย ฟอร์เซตต์ คอมิค ในปี ค.ศ. 1940
**ซูเปอร์ฮีโร** () หรือ **ยอดมนุษย์** ในภาษาไทย เป็นลักษณะของตัวละครที่แต่งขึ้นที่มีลักษณะพิเศษ และมีความสามารถพิเศษเหนือมนุษย์ทั่วไป โดยมักจะมีลักษณะเสื้อผ้าเครื่องแต่งกายที่มีสีโดดเด่น โดยตัวละครซูเปอร์ฮีโรตัวแรกที่สร้างจากค่ายดีซีคอมิกส์คือซูเปอร์แมน ในปี พ.ศ. 2481 

ค่ายการ์ตูนที่มีชื่อเสียงคือ ดีซีคอมิกส์  ที่สร้างซูเปอร์แมนและแบทแมน และอีกค่ายที่มีชื่อเสียงคือ มาร์เวลคอมิกส์ ที่เป็นผู้สร้าง สไปเดอร์แมน และ เอ็กซ์เมน

โดยคำว่า "ยอดมนุษย์" ในภาษาไทย ผู้บัญญัติศัพท์นี้ขึ้นมาคือสมโพธิ แสงเดือนฉาย นักสร้างภาพยนตร์ชาวไทยที่มีส่วนในการสร้างซีรีส์อุลตร้าแมน โดยมีความหมายสื่อถึง พระพุทธเจ้าที่สามารถผจญเอาชนะมาร คือ ความชั่ว ได้ เพราะแก่นของซูเปอร์ฮีโรคือความดีย่อมชนะความชั่ว

## ดูเพิ่ม
* ตัวเอกปฏิลักษณ์ (antihero)
* ตัวร้ายที่มีพลังพิเศษ
* โทกูซัตสึ ซูเปอร์ฮีโรของญี่ปุ่น
* นักสู้พันธุ์ข้าวเหนียว ซูเปอร์ฮีโรของไทย

## อ้างอิง

## แหล่งข้อมูลอื่น


หมวดหมู่:วีรชน
วิมุตติ

**วิมุตติ** คือ ความหลุดพ้น เป็นวัตถุประสงค์มุ่งหมายของการปฏิบัติธรรมในพระพุทธศาสนา ดังพุทธภาษิตว่า 

* **ตทังควิมุตติ** คือ การพ้นไปจากอำนาจของ "ตัวข้าพเจ้า-ของข้าพเจ้า" ด้วยอำนาจของสิ่งที่บังเอิญประจวบเหมาะ 
* **วิกขัมภนวิมุตติ** คือความดับแห่ง "ตัวข้าพเจ้า" ซึ่งเป็นไปด้วยอำนาจของการประพฤติหรือการกระทำทางจิต หมายถึง ขณะนั้นมีการกระทำจิตให้ติดอยู่กับอารมณ์ของสมาธิอย่างใดอย่างหนึ่งตามแบบของการทำสมาธิ
* **สมุจเฉทวิมุตติ** คือความดับ "ตัวข้าพเจ้า" ด้วยการกระทำทางปัญญา คือการทำลายอวิชชาลงอย่างสิ้นเชิง

เปรียบเทียบได้ว่า อย่างแรกนั้นอาศัยอำนาจของการประจวบเหมาะ อย่างที่ 2 หรืออย่างกลางนั้นอาศัยอำนาจของจิตที่ปฏิบัติถูกวิธี ส่วนอย่างที่ 3 หรืออย่างสูงนั้นอาศัยอำนาจของปัญญา

## วิมุตติ 2
วิมุตติ 2 คือ ความหลุดพ้นด้วยสมาธิและปัญญา ได้แก่
#**เจโตวิมุตติ** หมายถึง ความหลุดพ้นแห่งจิต ความหลุดพ้นด้วยอำนาจการฝึกจิต ความหลุดพ้นแห่งจิตจากราคะ ด้วยกำลังแห่งสมาธิ
#**ปัญญาวิมุตติ** หมายถึง ความหลุดพ้นด้วยปัญญา ความหลุดพ้นด้วยอำนาจการเจริญปัญญา ความหลุดพ้นแห่งจิตจากจากอวิชชา ด้วยปัญญาที่รู้เห็นตามเป็นจริง

นอกจากนี้ยังมี **วิมุตติ 5** มีความหมายเดียวกับ **[[นิโรธ]] 5**
## ดูเพิ่ม
*นิโรธ

## อ้างอิง
* พุทธทาสภิกขุ. ธรรมะ ๙ ตา.
* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์". 

หมวดหมู่:ศาสนาพุทธ
หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
Pay per click

**Pay per click** เป็นการ โฆษณา ผ่านทางตัวแทนเว็บ เพื่อทำการ โฆษณา เว็บของคุณ โดย ค่าใช้จ่าย จะคิดจากจำนวนคลิกเป็นหลัก หากไม่มีจำนวนของการคลิก ก็จะไม่เสียเงินค่าโฆษณาแต่อย่างใด แต่อาจจะมีแตกต่างไปบ้างตามแต่ข้อตกลงแต่ละค่าย เช่น อาจจะมีการคิดเพิ่มเติมในรูปแบบของ ePPM หรือ จำนวนการแสดงโฆษณาต่อการแสดงหนึ่งพันครั้ง

ในปี 2550 กูเกิล ได้เสนอระบบใหม่ Pay-Per-Action ซึ่งอยู่ในขั้นทดลอง โดยเปลี่ยนจากระบบการจ่ายเงินค่าโฆษณาตามจำนวนที่มีคนคลิกเข้าไปดู เป็นการจ่ายเงินตามการกระทำที่กำหนด เช่น ซื้อของอย่างน้อยหนึ่งชิ้น หรือเข้าดูหน้าใดหน้าหนึ่ง
โฆษณา PPC นั้นคือการลงโฆษณาผ่าน search engine ต่าง ๆ เช่น Google, Yahoo, MSN ใน keyword ที่เกี่ยวข้องกับสินค้าหรือบริการของคุณ วิธีนี้จะคล้ายคลึงกับการทำ SEO (Search Engine Optimization) เพียงแต่เว็บของคุณจะปรากฏอยู่ทางขวามือในส่วนของโฆษณา (ในขณะที่ SEO จะอยู่ทางด้านซ้ายมือ) โดยคุณจะเสียเงินค่าโฆษณาก็ต่อเมื่อมีคนคลิกโฆษณาของคุณเท่านั้น หากแสดงเฉย ๆ จะไม่เสียเงินค่าโฆษณา

## ผู้ให้บริการ
* Adwords จาก กูเกิล
* Overture จาก ยาฮู!

## อ้างอิง

หมวดหมู่:การพาณิชย์อิเล็กทรอนิกส์
หมวดหมู่:การโฆษณาบนอินเทอร์เน็ต
หมวดหมู่:การกำหนดราคา
กูเกิล แอดเซนส์

**กูเกิล แอดเซนส์** () คือบริการจาก Google ที่เปิดโอกาสให้ผู้ที่มีเว็บไซต์สามารถหารายได้จาก Google โดยการนำเว็บไซต์ของตนเองไปสมัครเป็นสมาชิกของ Google หลังจากนั้น Google จะเป็นผู้กำหนด และส่งโฆษณาที่มีเนื้อหาเกี่ยวข้องกับเว็บไซต์เรามาให้

## เงื่อนไขของ กูเกิลแอดเซนส์
เว็บไซต์ต่อไปนี้เป็นเว็บที่ห้ามนำ โฆษณาในของกูเกิลแอดเซนส์ไปลง ซึ่งถ้าถูกตรวจพบจะถูกยกเลิกทันที
* เว็บไซต์ที่เนื้อหาหลักเป็นภาษาที่นอกเหนือจากภาษาที่รับรองทั้ง 28 ภาษา ปัจจุบันนี้ กูเกิลได้รองรับภาษาไทยแล้ว
* เว็บไซต์ที่มีคำพูดที่ไม่เหมาะสม มีคำหยาบคาย
* เว็บไซต์ที่มีรูปภาพประเภท ภาพโป๊
* เว็บไซต์ที่เกี่ยวข้องกับการพนันขันต่อ คาสิโน
* เว็บไซต์ที่เกี่ยวข้องกับการต่อต้านองค์กร หรือกลุ่มต่างๆ ที่มีความรุนแรง
* เว็บไซต์ที่เกี่ยวกับอุปกรณ์ทางการแพทย์ และยา ที่ผิดกฎหมาย
* เว็บไซต์ที่เป็นการแฮกกิ้ง
* เว็บไซต์ที่มีความเกี่ยวข้องกับสิ่งของที่ผิดกฎหมายทุกประเภท

## ประเภทของ Adsense
* Adsense for content คือ โฆษณา ที่จะขึ้นตามเนื้อหาของเว็บไซต์
* Adsense for search คือ กล่องสำหรับการค้นหาข้อมูล
* Referrals คือ โฆษณาแนะนำผลิตภัณฑ์ ได้รายได้มาจากส่วนแบ่งการขาย

## อ้างอิง

## ดูเพิ่ม
* กูเกิล แอนะลิติกส์

อแดเซนส์
หมวดหมู่:การโฆษณา
เกลือ (เคมี)

[thumb|ผลึกเกลือ เมื่อส่องขยาย ([เฮไลต์/เกลือแกง)]]
ในทางเคมี **เกลือ** เป็นสารประกอบไอออนิก ประกอบด้วยแคตไอออนและแอนไอออน ทำให้ผลผลิตที่ได้เป็นกลาง (ประจุสุทธิเป็นศูนย์) ไอออนเหล่านี้อาจเป็นอนินทรีย์ (Cl−) กับอินทรีย์ (CH3COO−) หรือไอออนอะตอมเดี่ยว (F−) กับไอออนหลายอะตอม (SO42−) ก็ได้ เกลือจะเกิดขึ้นได้เมื่อกรดและเบสทำปฏิกิริยากัน

## สมบัติ
### สี
เกลือส่วนมากมีลักษณะใสและไม่มีสี ในหลายกรณี สีและความใสจะถูกกำหนดโดยขนาดของรูปผลึก

เกลือมีสีก็มี ตัวอย่างเช่น
*สีเหลือง (โซเดียมโครเมต)
*สีส้ม (โพแทซเซียมไดโครเมต)
*สีฟ้า (คอปเปอร์ซัลเฟตเพนตะไฮเดรต,เฟอร์ริกเฮกซะไซยาโนเฟอร์เรต)
*สีม่วง (โฟแทซเซียมเปอร์แมงกาเนต)
*สีเขียว (นิคเกิลคลอไรด์เฮกซะไฮเดรต)
*สีขาว (โซเดียมคลอไรด์)
*ไม่มีสี (แมกนีเซียมซัลเฟตเฮปตะไฮเดรต)และ
*สีดำ (แมงกานีสไดออกไซด์)
แร่ธาตุและรงควัตถุส่วนใหญ่ รวมไปถึง สีย้อมอินทรีย์เป็นเกลือ สีของเกลือแต่ละชนิด ขึ้นกับการคงอยู่ของอิเล็กตรอนที่ไม่เกิดพันธะใน d-orbital ของธาตุโลหะทรานซิชัน

### รสชาติ
เกลือที่แตกต่างกันสามารถล้วงเอารสชาติออกมาได้ทั้ง 5 รสพื้นฐาน ตัวอย่างเช่น รสเค็ม (โซเดียมคลอไรด์), รสหวาน (เลตไดอะซิเตต), รสเปรี้ยว(โพแทซเซียม ไบทาร์เทต), รสขม (แมกนีเซียมซัลเฟต) และรสอูมามิ (โมโนโซเดียมกลูตาเมต)

### กลิ่น
เกลือของกรดแก่และเบสแก่ เป็นเกลือที่ไม่สามารถระเหยได้ และไม่มีกลิ่น แต่เกลือของกรดอ่อนและเบสอ่อน สามารถเกิดกลิ่นได้หลังจากกระบวนการการเกิดคู่กรด-เบส (เช่นสารประกอบอะซิเตต สามารถให้อะซิเตตไอออน (น้ำส้มสายชู) หรือ สารประกอบไซยาไนด์ สามารถให้ไฮโดรเจนไซยาไนด์ (อัลมอนด์)) ของไอออนประกอบ กระบวนการนี้เกิดขึ้นอย่างช้าๆ และส่วนใหญ่จะถูกเร่งโดยกระบวนการไฮโดรไลซิสอันเกิดจากการมีน้ำหรืออยู่ในสภาพสารละลาย

## การเรียกชื่อ

ชื่อของเกลือเริ่มด้วยการเรียกชื่อของแคทไอออน (เช่น โซเดียม หรือ แอมโมเนียม) ตามด้วยชื่อของแอนไอออน (เช่นคลอไรด์ หรือ อะซิเตต) เกลือมักถูกกล่าวถึงโดยชื่อของแคทไอออนเพียงอย่างเดียว (เช่น เกลือโซเดียม หรือ เกลือแอมโมเนียม) หรือเรียกโดยชื่อของแอนไอออน (เช่น เกลือคลอไรด์ หรือ เกลืออะซิเตต)
แคทไอออนพื้นฐานที่เป็นองค์ประกอบสามัญ ประกอบด้วย:
*แอมโมเนียม NH4+
*แคลเซียม Ca2+
*เหล็ก Fe2+ and Fe3+
*แมกนีเซียม Mg2+
*โพแทสเซียม K+
*พีริมิดีน C5H5NH+
แอนไอออนพื้นฐานที่เป็นองค์ประกอบสามัญ ประกอบด้วย:
* อะซิเตต CH3COO− (กรดน้ำส้ม)
* คาร์บอเนต CO32− (กรดคาร์บอนิก)
* คลอไรด์ Cl− (กรดเกลือ)
* ซิเตรต HOC(COO−)(CH2COO−)2 (กรดซิตริก)
* ไซยาไนด์ CN− (N/A)
* ไฮดรอกไซด์ OH− (N/A)
* ไนเตรต NO3− (กรดไนตริก)
* ออกไซด์ O2− (N/A)
* ฟอสเฟต PO43− (กรดฟอสฟอริก)
* ซัลเฟต SO42− (กรดกำมะถัน)

## การสังเคราะห์

เกลือสามารถสังเคราะห์จากปฏิกิริยาเคมีระหว่าง:
* กรดและเบส เช่น NH3 + HCl → NH4Cl
* โลหะและกรด เช่น Mg + H2SO4 → MgSO4
* โลหะและอโลหะ เช่น Ca + Cl2 → CaCl2
* เกลือสามารถเกิดจากกระบวนการการสลับหมู่ของสารประกอบเกลือ 2 ประเภท เกิดเป็นสารประกอบเกลือใหม่ที่ไม่ละลายน้ำ เช่น Pb(NO3)2(aq) + Na2SO4(aq) → PbSO4(s) + 2 NaNO3(aq

## อ้างอิง

หมวดหมู่:เกลือ
หมวดหมู่:สารประกอบเคมี
สกทาคามี

**สกทาคามี** (; ) หรือ **สกิทาคามี** แปลว่า *ผู้จะมาสู่โลกนี้เพียงอีกครั้งเดียว* เป็นชื่อเรียกพระอริยบุคคลลำดับที่ 2 ใน 4 ประเภท 

คัมภีร์สุมังคลวิลาสินีอธิบายว่าคำว่า "โลกนี้" หมายถึงกามาวจรโลก กล่าวคือ ผู้บรรลุสกทาคามีในมนุษยโลกแล้วไปเกิดในเทวโลก สามารถบรรลุเป็นพระอรหันต์ในเทวโลกนั้นได้ หากไม่ได้อรหัตตผล จะมาเกิดเป็นมนุษย์แล้วบรรลุอรหัตตผลอย่างแน่นอน ฝ่ายผู้บรรลุสกทาคามีในเทวโลกแล้วมาเกิดในมนุษยโลก สามารถบรรลุอรหัตตผลในมนุษยโลกนั้นได้ หากไม่ได้ จะกลับไปเกิดในเทวโลกแล้วบรรลุอรหัตตผลอย่างแน่นอน

## การละสังโยชน์
เมื่อละสังโยชน์เบื้องต่ำ 3 ประการ เป็นพระโสดาบันได้แล้ว และทำสังโยชน์เบื้องต่ำอีกสองประการที่เหลือให้เบาบางลงด้วย จึงเป็นพระสกทาคามี ได้แก่ 
* กามราคะ หมายถึง ความพอใจในกาม คือ การความเพลินในการได้เสพ รูป รส กลิ่น เสียง สัมผัส ธรรมารมณ์ ที่น่าพอใจ
* ปฏิฆะ หมายถึง ความกระทบกระทั่งในใจ คล้ายความพยาบาทอย่างละเอียด
หากสังโยชน์เบื้องต่ำทั้งสองประการนี้หมดไปก็จะเป็นพระอนาคามี

## ประเภท
ในพระไตรปิฎกภาษาบาลี ไม่ได้ระบุประเภทของพระสกทาคามีไว้ มีเพียงคัมภีร์ชั้นหลัง เช่น

คัมภีร์ปรมัตถโชติกา แบ่งไว้ 3 ประเภท คือ สกทาคามีในกามภพ 1 ในรูปภพ 1 และในอรูปภพ 1

คัมภีร์ปรมัตถมัญชุสา แบ่งไว้ 5 ประเภท คือ ผู้บรรลุใน (มนุษย) โลกนี้แล้วปรินิพพานในโลกนี้เอง 1 ผู้บรรลุในโลกนี้แล้ว ปรินิพพานในเทวโลก 1 ผู้บรรลุในเทวโลกแล้ว ปรินิพพานในเทวโลกนั้นเอง 1 ผู้บรรลุในเทวโลกแล้ว เกิดในโลกนี้จึงปรินิพพาน 1 ผู้บรรลุในโลกนี้แล้ว ไปเกิดในเทวโลกหมดอายุแล้ว กลับมาเกิดในโลกนี้จึงปรินิพพาน 1 ทั้งนี้ พระสกทาคามีที่กล่าวถึงในพระไตรปิฎกภาษาบาลีหมายเอาประเภทที่ 5 อย่างเดียว

## ตัวอย่างบุคคลผู้บรรลุสกทาคามิผลในพุทธกาล
# นางสุมนาเทวี ธิดาของอนาถบิณฑิกเศรษฐี

## อ้างอิง
; เชิงอรรถ

; บรรณานุกรม

* พระไตรปิฎกภาษาไทย ฉบับหลวง
* อรรถกถาภาษาไทย

หมวดหมู่:อริยบุคคล
วิทยาลัยวิทยาศาสตร์สาธารณสุข จุฬาลงกรณ์มหาวิทยาลัย

**วิทยาลัยวิทยาศาสตร์สาธารณสุข จุฬาลงกรณ์มหาวิทยาลัย** เป็นหน่วยงานประเภทวิทยาลัยของจุฬาลงกรณ์มหาวิทยาลัย เปิดสอนเฉพาะหลักสูตรนานาชาติเท่านั้น มุ่งเน้นในงานวิชาการและการบริการทางวิชาการด้านสาธารณสุขและวิทยาศาสตร์สาธารณสุข เป็นส่วนงานของมหาวิทยาลัยที่มีความร่วมมือกับองค์กรนานาชาติหลายแห่ง เช่น องค์การอนามัยโลก ตั้งอยู่ในพื้นที่ใกล้เคียงกับคณะเภสัชศาสตร์ จุฬาลงกรณ์มหาวิทยาลัย บริเวณด้านหลังสยามสแควร์

thumb|280x280px|อาคารสถาบัน 3 ที่ตั้งของวิทยาลัย

## ประวัติ
เกิดขึ้นจากการหลอมรวมกันของวิทยาลัยการสาธารณสุข และสถาบันวิจัยวิทยาศาสตร์การแพทย์ ตามมติที่ประชุมสภามหาวิทยาลัยเมื่อวันที่ 30 สิงหาคม พ.ศ. 2550 มีผลบังคับใช้ในวันที่ 1 ตุลาคม พ.ศ. 2550 โดยวิทยาลัยการสาธารณสุข ได้รับการจัดตั้งขึ้นเมื่อ พ.ศ. 2534 เป็นสถาบันที่จัดให้มีการเรียนการสอนแบบสหศาสตร์ (Multidisciplinary) นั่นคือ การนำเอาความรู้จากหลากหลายสาขามาประยุกต์ใช้ เพื่อนำไปสู่ความเข้าใจถึงปัญหาทางสาธารณสุขของประเทศ ซึ่งหลักสูตรจะมุ่งเน้นไปในด้านการพัฒนาความคิด วิเคราะห์ การวางแผน การวิจัย และการให้บริการ เพื่อแก้ปัญหาสาธารณสุขของประชาชน วิทยาลัยวิทยาศาสตร์สาธารณสุข จุฬาลงกรณ์มหาวิทยาลัย เป็นศูนย์ความร่วมมือด้านการวิจัยและฝึกอบรมพัฒนาการสาธารณสุข – WHO Collaborating Centre for Research and Training in Public Health Development และ ศูนย์ความร่วมมือเพื่อการวิจัยและฝึกอบรมด้านการติดสารเสพติด – WHO Collaborating Centre for Research and Training in Drug Dependence

## หลักสูตร
* หลักสูตรสาธารณสุขศาสตรมหาบัณฑิต (หลักสูตรนานาชาติ) – Master of Public Health in Public Health   
*หลักสูตรสาธารณสุขศาสตรดุษฎีบัณฑิต (หลักสูตรนานาชาติ) – Doctor of Philosophy in Public Health  ทั้งสองหลักสูตรประกอบด้วยสาขาวิชาดังต่อไปนี้
**สาขาวิชานโยบายสุขภาพและการบริหารจัดการ – Health Policy and Management 
**สาขาวิชาการพัฒนาสุขภาพชุมชน และอนามัยเจริญพันธุ์ – Community Assessment and Reproductive Health 
**สาขาวิชาอนามัยสิ่งแวดล้อมและอาชีวอนามัย – Environmental & Occupational Health 
**สาขาวิชาสุขภาพเขตเมืองและสุขภาพระดับสากล – Urban and Global Health 
**สาขาวิชาพฤติกรรมสุขภาพ – Health Behavior 

* หลักสูตรวิทยาศาสตรมหาบัณฑิต (หลักสูตรนานาชาติ) – Master of Science in Public Health Sciences
* หลักสูตรวิทยาศาสตรดุษฎีบัณฑิต (หลักสูตรนานาชาติ) – Doctor of Philosophy in Public Health Sciences  ทั้งสองหลักสูตรประกอบด้วยสาขาวิชาดังต่อไปนี้
**สาขาวิชากัญชาและวิทยาศาสตร์สมุนไพร – Cannabis and Herbal Sciences 
**สาขาวิชาเทคโนโลยีทางเคมีและชีวโมเลกุลเพื่อวิทยาศาสตร์สุขภาพ – Chemical and Biomolecular Technology in Public Health Sciences 
**สาขาวิชาสุขศาสตร์และความปลอดภัยในสถานประกอบการ – Innovative Health Sciences and Wellness 
**สาขาวิชาวิทยนวัตกรรมสุขภาพ – Workplace Hygiene and Safety

## อ้างอิง

## แหล่งข้อมูลอื่น

หมวดหมู่:หน่วยงานในจุฬาลงกรณ์มหาวิทยาลัย
จุฬาลงกรณ์มหาวิทยาลัย
การสาธารณสุข
ลูกเดือย

**ลูกเดือย** พืชในวงศ์ Poaceae เป็นธัญพืชประเภทคาร์โบไฮเดรตเดือยเป็นพืชพื้นเมืองของเอเชียตะวันออกเฉียงใต้ ที่มีเส้นใยอาหารสูง เป็นพืชตระกูลเดียวกับข้าว โดยมีลักษณะเป็นเม็ดสีขาว เม็ดจะออกกลม ๆ รี ๆ รสชาติออกมันเล็กน้อย

## ลักษณะทางพฤกษศาสตร์
เดือย เป็นหญ้าที่แตกกอมาก ดอกแยกเพศไม่แยกต้น ใบขนาดใหญ่มีกาบใบ กาบใบสั้น ผิวเกลี้ยง หรือมีขนยาวปกคลุมในส่วนปลาย ลิ้นใบสั้น มีลักษณะเป็นเยื่อบาง ดอกช่อ ผลเทียมอยู่ด้านนอกเป็นสีน้ำตาลอมเหลืองหรือสีม่วง ผลแท้มีเปลือกหุ้มแข็งสีแดงเข้ม พันธุ์ที่เปลือกอ่อนจะเป็นสีน้ำตาล เดือยมี 4 สายพันธุ์ได้แก่
* var. *lacryma-jobi* ผลรูปไข่ เปลือกแข็งไม่เป็นริ้ว เมล็ดเป็นเงามัน สีเหลืองอมขาว มีรอยบุ๋ม ด้านล่างเป็นสีน้ำตาล มักพบขึ้นตามธรรมชาติ เมล็ดใช้ทำอาหารหรือเครื่องประดับ ภาษาจีนกลางเรียกอี้อี่เหริน ภาษาจีนแต้จิ๋วเรียกอิกบี๋ยิ้ง
* var. *monilifur* ผลรูปกลม มีด้านแบน 1 ด้าน เปลือกแข็งไม่เป็นริ้ว พบเฉพาะในพม่าและตะวันออกของอินเดีย ใช้ทำเครื่องประดับ
* var. *stenocarpa*  หรือมะเดือยขี้หนอน ผลคล้ายหลอดหรือขวด เมล็ดมีร่องเว้าเข้าไปตรงกลาง เปลือกแข็ง ไม่เป็นริ้ว  เยื่อหุ้มเมล็ดสีน้ำตาลแดง น้ำตาลเข้มหรือน้ำตาลอ่อน นิยมใช้เป็นไม้ประดับ  ผลใช้ประดับเสื้อผ้าของชาวปะกาเกอะญอ ใช้ทำสร้อยหรือเครื่องประดับอื่น ๆ 
* var. ma-yuen ผลรูปไข่ หรือทรงลูกแพร์ เปลือกนุ่มเป็นริ้ว เป็นพันธุ์ที่ใช้เป็นอาหาร และยังมีพันธุ์ย่อยอีกมากมาย เช่นในไทยมีพันธุ์เหนียวและไม่เหนียว ส่วนในบราซิลมีพันธุ์ต้นเตี้ยที่ให้ผลผลิตสูง เป็นต้น

## การใช้ประโยชน์
เดือยพบตามธรรมชาติในเอเชียใต้และเอเชียตะวันออกเฉียงใต้ เป็นพืชอาหารที่แพร่หลายในจีนก่อนที่จะปลูกข้าวและข้าวโพดกันอย่างแพร่หลาย เมล็ดเดือยนำมาหุงได้เช่นเดียวกับข้าว และใช้รับประทานแทนข้าวได้ ใช้ทำขนมหรือทำเค้กได้ แป้งจากเดือยเมื่อนำไปอบจะไม่ฟูเพราะไม่มีกลูเต็น เมล็ดเดือยดิบมีรสหวาน ในญี่ปุ่นนำเมล็ดเดือยไปคั่วแล้วชงเป็นชา ในฟิลิปปินส์และชาวเขาในอินเดียนำเมล็ดไปตำละเอียดแล้วหมักเป็นเบียร์ ลำต้นใช้เลี้ยงสัตว์ได้ หรือนำมามุงหลังคา เมล็ดที่มีเปลือกแข็งนำมาร้อยเป็นลูกประคำ หรือใช้ในงานฝีมือต่าง ๆ เมล็ดเดือยมีไขมันและโปรตีนสูงกว่าข้าวและข้าวสาลีมีสาร coixol มีฤทธิ์เป็นยาบรรเทาปวด อิกบี๋ยิ้งนี้ตำรายาจีนใช้เป็นยาต้านภูมิแพ้ รักษาสิวและฝีหนอง

## คุณค่าทางอาหาร
ลูกเดือยมีคุณค่าทางอาหารสูง เพราะมีปริมาณโปรตีน 13.84% คาร์โบ-ไฮเดรต 70.65% ใยอาหาร 0.23% ไขมัน 5.03% แร่ธาตุต่าง ๆ อีกมากมาย โดยเฉพาะฟอสฟอรัส ซึ่งช่วยบำรุงกระดูก มีอยู่ในปริมาณสูง รวมทั้งวิตามินเอ ที่ช่วยบำรุงสายตา วิตามินบี 1 และวิตามินบี 2 โดยเฉพาะวิมามินบี 1 มีในปริมาณ มาก (มีมากกว่าข้าวกล้อง) ซึ่งช่วยแก้โรค เหน็บชาด้วย  ลูกเดือยยังมีกรดอะมิโนทุกชนิดที่สูงกว่าความต้องการตามมาตรฐานขององค์การอนามัยโลก ยกเว้นเมทไธโอนีนและไลซีน เช่น มีกรดกลูตามิกในปริมาณมากตามด้วยลูซีน, อลานีน,โปรลีน วาลีน, ฟินิลอลานีน, ไอโซลูซีน และอาร์จีนีนลดหลั่นลงมา มีกรดไขมันจำเป็นชนิดที่ไม่อิ่มตัวด้วย เช่น กรดโอเลอิค และกรดลิโนเลอิก รวมแล้วถึง 84% และเป็นกรดไขมันชนิดอิ่มตัว คือ ปาล์มิติก และสเตียริก เพียง 16% เท่านั้น

## อ้างอิง

## แหล่งข้อมูลอื่น
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 10: ธัญพืช. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544.
* วารสารเกษตร http://www.crdc.kmutt.ac.th/document/download/agr/agr4/413-416.pdf 

หมวดหมู่:ธัญพืช
หมวดหมู่:หญ้า

หมวดหมู่:สมุนไพรจีน
วัดวังก์วิเวการาม

**วัดวังก์วิเวการาม**; () หรือ **วัดหลวงพ่ออุตตมะ** () เป็นวัดที่พระราชอุดมมงคล (เอหม่อง อุตฺตมรมฺโภ) หรือ หลวงพ่ออุตตมะ ร่วมกับชาวบ้านอพยพชาวกะเหรี่ยงและชาวมอญ ได้ร่วมกันสร้างขึ้นในปี พ.ศ. 2496 ที่บ้านวังกะล่าง อำเภอสังขละบุรี จังหวัดกาญจนบุรี ใกล้กับชายแดนไทย-พม่า ห่างจากอำเภอเมืองกาญจนบุรี ประมาณ 220 กิโลเมตร  

## ประวัติ
ในระยะแรกมีเพียงกุฏิและศาลา มีฐานะเป็นสำนักสงฆ์ แต่ชาวบ้านโดยทั่วไปเรียกว่า **วัดหลวงพ่ออุตตมะ** ตั้งอยู่บนเนินสูงในบริเวณที่เรียกว่า สามประสบ ซึ่งเป็นจุดที่แม่น้ำ 3 สาย คือแม่น้ำซองกาเลีย แม่น้ำบีคลี่ แม่น้ำรันตี ไหลมาบรรจบกัน ในปี พ.ศ. 2505 ได้รับอนุญาตจากกรมการศาสนาให้ใช้ชื่อว่า **วัดวังก์วิเวการาม** ซึ่งตั้งตามชื่ออำเภอเดิม คืออำเภอวังกะ-สังขละบุรี ซึ่งต่อมาถูกยุบเป็นกิ่งอำเภอ ก่อนที่จะยกฐานะเป็น อำเภอสังขละบุรี จังหวัดกาญจนบุรีในปี พ.ศ. 2508

เมื่อ พ.ศ. 2527 การไฟฟ้าฝ่ายผลิตแห่งประเทศไทยได้ก่อสร้าง เขื่อนเขาแหลม หรือ เขื่อนวชิราลงกรณ์ ซึ่งเมื่อกักเก็บน้ำแล้ว น้ำในเขื่อนจะท่วมตัวอำเภอเก่ารวมทั้งบริเวณหมู่บ้านชาวมอญทั้งหมด ทางวัดจึงได้ย้ายมาอยู่บนเนินเขาในที่ปัจจุบัน หลวงพ่ออุตตมะได้จัดสรรที่ดินของวัดวังก์วิเวการามให้ชาวบ้านครอบครัวละ 30 ตารางวา ปัจจุบันหมู่บ้านชาวมอญมีพื้นที่ราว 1,000 ไร่เศษ มีผู้อาศัยราว 1,000 หลังคาเรือน ชาวบ้านเกือบทั้งหมดจัดเป็นผู้พลัดถิ่นสัญชาติพม่าซึ่งไม่มีบัตรประชาชน หาเลี้ยงชีพโดยการปลูกพืชผักสวนครัวตามชายน้ำ ทำประมงชายฝั่ง คนหนุ่มสาวส่วนหนึ่งนิยมเป็นลูกจ้างในโรงงานเย็บเสื้อที่อยู่ไม่ห่างจากหมู่บ้าน

พระอุโบสถวัดวังก์วิเวการามหลังใหม่ได้รับพระราชทานวิสุงคามสีมา เมื่อ พ.ศ. 2528 

## อาคารเสนาสนะ
วัดก่อสร้างด้วยศิลปะแบบมอญและไทยประยุกต์ วิหารศิลปะมอญปัจจุบันเป็นที่เก็บสังขารของหลวงพ่ออุตตมะในโลงแก้ว ส่วนศาลาการเปรียญ เป็นอาคารคอนกรีตสองชั้น ชั้นล่างใช้เป็นที่จัดงานบุญต่าง ๆ ส่วนชั้นบนเป็นพิพิธภัณฑ์ใช้เก็บคัมภีร์ใบลานอักษรมอญโบราณ พระพุทธรูป อัฐบริขาร และเครื่องใช้ต่างๆ

ที่วิหารพระหินอ่อนประดิษฐานพระพุทธรูปหินอ่อน พระพุทธรูปหยกขาว หุ่นขี้ผึ้งรูปเหมือนหลวงพ่ออุตตมะ รวมถึงงาช้างแมมมอธ นอกจากนี้ภายในวัดยังมีเจดีย์พุทธคยา ซึ่งจำลองแบบมาจากมหาโพธิวิหาร ประเทศอินเดีย โดยสร้างเมื่อ พ.ศ. 2521 บริเวณใกล้กับวัดวังก์วิเวการามคือ สะพานมอญ เป็นสะพานไม้ที่ยาวที่สุดในประเทศไทย

ส่วนบริเวณวัดหลวงพ่ออุตตมะเดิม ปัจจุบันพระอุโบสถหลังเก่าจมอยู่ใต้น้ำ มีชื่อเสียงด้านสถานที่ท่องเที่ยวเป็นที่รู้จักกันในชื่อว่า **วัดใต้น้ำ สังขละบุรี**

## ลำดับเจ้าอาวาส

## กิจกรรม
วัดวังก์วิเวการามเป็นสถานที่ท่องเที่ยว และเป็นศูนย์รวมจิตใจของผู้คนหลายเชื้อชาติที่อาศัยอยู่ในอำเภอสังขละบุรี เป็นสถานที่ศักดิ์สิทธิ์สำหรับชาวมอญในการประกอบพิธีกรรมตามประเพณี ช่วงเดือนกุมภาพันธ์ของทุกปีจะมีการจัดงานคล้ายวันเกิดของหลวงพ่ออุตตมะ งานแข่งขันชกมวยคาดเชือก การแสดงวัฒนธรรมท้องถิ่น เช่น การรำแบบมอญ การรำตงของชาวกะเหรี่ยง และมีการแต่งกายตามแบบวัฒนธรรมชาวไทยรามัญ

## อ้างอิง

## แหล่งข้อมูลอื่น

* 

หมวดหมู่:วัดมอญ
วังก์วิเวการาม
หมวดหมู่:สิ่งก่อสร้างในอำเภอสังขละบุรี
เซเรซโซ โอซากะ

**เซเรซโซ โอซากะ** () เป็นทีมฟุตบอลในประเทศญี่ปุ่น จากเมืองโอซากะ จังหวัดโอซากะ ปัจจุบันเล่นในเจ1 ลีก โดยคำว่า "เซเรซโซ" เป็น ภาษาสเปน หมายถึงดอกซากูระ ซึ่งเป็นดอกไม้ประจำเมืองโอซากะ

ทีมฟุตบอลเป็นทีมของบริษัทยันม่าร์ และเล่นภายใต้ชื่อ **ยันม่าร์** หรือ **ยันม่าร์ ดีเซล** และต่อมาได้เปลี่ยนชื่อเป็น เซเรซโซ โอซากะ สิ้นสุดฤดูกาล ในปี 2537 ทีมได้ชนะเลิศ เจแปนฟุตบอลลีก และได้เลื่อนชั้นมาเล่นในเจลีกในปีต่อมา ในปี 2544 ได้อยู่อันดับสุดท้ายของเจลีก และถูกลดชั้นไปเล่นใน J2 ซึ่งต่อมาในปี 2546 ได้กลับมาขึ้นมาเล่นใน J1 อีกครั้งหนึ่ง

อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ วิทยา เลาหกุล, เชาว์วัฒน์ วีระชาติ และ เจริญศักดิ์ วงษ์กรณ์

## ผู้เล่นปัจจุบัน

### ผู้เล่นที่ถูกยืมตัว

## ผลงาน
### ยันม่าร์ ดีเซล (Yanmar Osaka Soccer Club)
* เจแปนซอกเกอร์ลีก - ชนะเลิศ 4 ครั้ง - 1971, 1974, 1975, 1980
* เจเอสแอลคัพ - ชนะเลิศ 2 ครั้ง - 1983, 1984
* เอมเพอร์เรอร์คัพ - ชนะเลิศ 3 ครั้ง - 1968, 1970, 1974
* เจแปนฟุตบอลลีก - ชนะเลิศ 1 ครั้ง - 1994
* ควีนส์คัพ - ชนะเลิศ 1 ครั้ง - 1976
### เซเรซโซ โอซากะ
* เจแปนซอกเกอร์ลีก - ชนะเลิศ 1 ครั้ง - 1994
* เจลีกคัพ - ชนะเลิศ 1 ครั้ง - 2017
* เอมเพอร์เรอร์คัพ - ชนะเลิศ 1 ครั้ง - 2017 - รองชนะเลิศ 3 ครั้ง - 1994, 2001, 2003
* เจแปนนิส ซูเปอร์คัพ - ชนะเลิศ 1 ครั้ง - 2018
* ซูรูกะ แบงค์ แชมเปียนชิพ - รองชนะเลิศ 1 ครั้ง - 2018

### อันดับใน เจลีก

* 1993 - ไม่ได้เข้าร่วม
* 1994 - ไม่ได้เข้าร่วม
* 1995 - อันดับ 8
* 1996 - อันดับ 13
* 1997 - อันดับ 11
* 1998 - อันดับ 9
* 1999 - อันดับ 6
* 2000 - อันดับ 5
* 2001 - อันดับ 16
* 2002 - เล่นใน J2
* 2003 - อันดับ 8
* 2004 - อันดับ 16
* 2005 - อันดับ 5
* 2006 - อันดับ 17
* 2007 - อันดับ 5
* 2008 - อันดับ 4
* 2009 - อันดับ 2
* 2010 - อันดับ 3
* 2011 - อันดับ 12
* 2012 - อันดับ 14
* 2013 - อันดับ 4
* 2014 - อันดับ 17
* 2015 - อันดับ 4
* 2016 - อันดับ 4
* 2017 - อันดับ 3
* 2018 - อันดับ 7
* 2019 - อันดับ 5
* 2020 - อันดับ 4
* 2021 - อันดับ 12
* 2022 - อันดับ 5
* 2023 - อันดับ 9
* 2024 - อันดับ 9

## อ้างอิง

## แหล่งข้อมูลอื่น

*  
*  


หมวดหมู่:สโมสรฟุตบอลในประเทศญี่ปุ่น
หมวดหมู่:สโมสรฟุตบอลในโอซากะ
หมวดหมู่:สโมสรกีฬาที่ก่อตั้งในปี พ.ศ. 2500